
న్యూఢిల్లీ, ఫిబ్రవరి 23: గుండెకు రక్త ప్రసరణ సాఫీగా సాగేందుకు రక్త నాళాల్లో అమర్చే స్టెంట్లపై కృత్రిమ కొరతను సృష్టించాలని ప్రయత్నిస్తే చట్టపరంగా చర్యలు తీసుకుంటామని ఆస్పత్రులు, తయారీ దారులను జాతీయ ఔషధ ధరల నియంత్రణా మండలి(ఎన్పీపీఏ) హెచ్చరించింది. కొరత సృష్టిస్తూ ప్రజలకు తప్పుడు సమాచారం చేరవేస్తే కఠినంగా వ్యవహరిస్తామని తెలిపింది. అన్ని ఆస్పత్రులు స్టెంట్ల కోసం తయారీ కంపెనీలను డిమాండ్ చేయాలని సూచించింది. స్టెంట్లపై ప్రజల్లో అపోహలు తొలగించడానికి కంపెనీలన్నీ తమ సూచనలను పాటించాలని ఆదేశించింది. ఒకవేళ సూచనలను ధిక్కరిస్తే నిత్యావసరాల వస్తువుల చట్టం-1955 ప్రకారం చర్యలు తీసుకుంటామని తెలిపింది. స్టెంట్లను కొనడానికి డిస్ర్టిబ్యూటర్ గానీ, ఆస్పత్రి గానీ విముఖత వ్యక్తం చేస్తే తయారీ కంపెనీ ఫిర్యాదుతో ఆయా ఆస్పత్రుల్లో సోదాలు నిర్వహిస్తామని వెల్లడించింది. కాగా, స్టెంట్ల ధరలను 75 శాతం తగ్గిస్తూ కేంద్రం ప్రభుత్వం నిర్ణయం తీసుకున్న సంగతి తెలిసిందే.

newdhilly, fibravari 23: gundeku rakta prasarana saffiga saagenduku rakta naalaallo amarche stentlapy krutrima koratanu srushtinchaalani prayatniste chattaparamgaa charyalu teesukuntaamani aaspatrulu, tayaarii daarulanu jaateeya aushadha dharala niyantranaa mandali(nppa) heccharinchindi. korata srushtistuu prajalaku tappudu samacharam cheraveste kathinamgaa vyavaharistaamani telipindi. anni aaspatrulu stentla kosam tayaarii companylanu demand cheyalani suuchimchimdi. stentlapy prajallo apohalu tolaginchadaaniki companylanni tama suuchanalanu paatinchaalani aadesinchindi. okavela suuchanalanu dhikkariste nityaavasaraala vastuvula chattam-1955 prakaaram charyalu teesukuntaamani telipindi. stentlanu konadaaniki disrtibuter gaanee, aaspatri gaanee vimukhata vyaktam cheste tayaarii company firyaadutoe aayaa aaspatrullo sodaalu nirvahistaamani velladinchindi. kaga, stentla dharalanu 75 saatam taggistuu kendram prabhutvam nirnayam teesukunna sangati telisinde.